CELEX: 32012D0423
Language: el
Date: 2012-07-23 00:00:00
Title: Απόφαση 2012/423/ΚΕΠΠΑ του Συμβουλίου, της 23ης Ιουλίου 2012 , προς υποστήριξη της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής και της κοινής θέσης 2003/805/ΚΕΠΠΑ του Συμβουλίου

24.7.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 196/74
            
         ΑΠΌΦΑΣΗ 2012/423/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Ιουλίου 2012
   προς υποστήριξη της μη διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής και της κοινής θέσης 2003/805/ΚΕΠΠΑ του Συμβουλίου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 και το άρθρο 31 παράγραφος 1,
   Εκτιμώντας τα ακόλουθα:
   
               (1)
            
            
               Στις 12 Δεκεμβρίου 2003, το Ευρωπαϊκό Συμβούλιο υιοθέτησε τη στρατηγική της ΕΕ κατά της διάδοσης όπλων μαζικής καταστροφής («OMK»), η οποία περιλαμβάνει, στο Κεφάλαιο ΙΙΙ, κατάλογο των μέτρων που πρέπει να ληφθούν τόσο εντός της Ευρωπαϊκής Ένωσης όσο και σε τρίτες χώρες για την καταπολέμηση της διάδοσης των όπλων αυτών.
            
         
               (2)
            
            
               Η Ένωση εφαρμόζει ενεργά τη στρατηγική αυτή καθώς και τα μέτρα που απαριθμούνται στα Κεφάλαια ΙΙ και ΙΙΙ της στρατηγικής αυτής, παραδείγματος χάριν με τη διάθεση χρηματοδοτικών πόρων προς στήριξη ειδικών σχεδίων για την ενίσχυση πολυμερούς συστήματος μη διάδοσης και πολυμερών μέτρων οικοδόμησης εμπιστοσύνης. Ο Κώδικας Συμπεριφοράς της Χάγης κατά της διάδοσης των βαλλιστικών πυραύλων («ο Κώδικας» ή «ΚΣΧ») αποτελεί αναπόσπαστο μέρος του συστήματος αυτού. Αποσκοπεί στην πρόληψη και τον περιορισμό της διάδοσης συστημάτων βαλλιστικών πυραύλων ικανών να φέρουν όπλα μαζικής καταστροφής και συναφών τεχνολογιών.
            
         
               (3)
            
            
               Το Συμβούλιοεξέδωσε, στις 17 Νοεμβρίου 2003, την κοινή θέση 2003/805/ΚΕΠΠΑ (1)για την καθολική ισχύ και την επίρρωση των πολυμερών συμφωνιών στον τομέα της μη διάδοσης των όπλων μαζικής καταστροφής καθώς και των φορέων τους.
               Η κοινή αυτή θέση επιδιώκει, μεταξύ άλλων, την προώθηση της προσχώρησης όσο το δυνατόν περισσοτέρων χωρών στον Κώδικα, ειδικότερα των χωρών με δυνατότητες βαλλιστικών πυραύλων, καθώς και την περαιτέρω ανάπτυξη και εφαρμογή του Κώδικα, ιδίως των μέτρων οικοδόμησης εμπιστοσύνης και την προώθηση στενότερης σχέσης μεταξύ του Κώδικα και του πολυμερούς συστήματος του ΟΗΕ για τη μη διάδοση.
            
         
               (4)
            
            
               Το Συμβούλιο ενέκρινε, στις 8 Δεκεμβρίου 2008, τα συμπεράσματά του και έγγραφο με τίτλο «Νέες γραμμές για δράση της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και του συστήματος διανομής τους « στο οποίο αναφέρεται ότι η διάδοση των ΟΜΚ και των συστημάτων διανομής τους συνεχίζει να αποτελεί μια από τις μεγαλύτερες προκλήσεις στον τομέα της ασφάλειας και ότι η πολιτική μη διάδοσης συνιστά ουσιώδες τμήμα της κοινής πολιτικής και της πολιτικής ασφάλειας. Υπό το πρίσμα της σημειωθείσας προόδου και των συνεχιζόμενων προσπαθειών για την εφαρμογή των «νέων γραμμών δράσης», το Συμβούλιο συμφώνησε, τον Δεκέμβριο του 2010, να παρατείνει την περίοδο εφαρμογής τους έως τα τέλη του 2012·
            
         
               (5)
            
            
               Το Συμβούλιο εξέδωσε, στις 18 Δεκεμβρίου 2008, την απόφαση 2008/974/ΚΕΠΠΑ (2) προς στήριξη του Κώδικα Συμπεριφοράς της Χάγης κατά της διάδοσης των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής. Η απόφαση αυτή επέτρεψε την επιτυχή προώθηση ο του καθολικού χαρακτήρα του Κώδικα και τη συμμόρφωση προς τις αρχές του. Αποτελεί προτεραιότητα της Ένωσης η συνέχιση του διαλόγου μεταξύ προσχωρησάντων και μη προσχωρησάντων κρατών με σκοπό την περαιτέρω προαγωγή του καθολικού χαρακτήρα του Κώδικα καθώς και την καλύτερη εφαρμογή και ενίσχυσή του. Η παρούσα επακόλουθη απόφαση θα πρέπει να συμβάλει στη διαδικασία αυτή·
            
         
               (6)
            
            
               Πέραν του ΚΣΧ, η συνεχιζόμενη διάδοση βαλλιστικών πυραύλων ικανών να φέρουν όπλα μαζικής καταστροφής αποτελεί λόγο εντεινόμενης ανησυχίας για τη διεθνή κοινότητα, ιδίως τα εν εξελίξει προγράμματα πυραύλων στη Μέση Ανατολή, στη Βορειοανατολική και Νότια Ασία, συμπεριλαμβανομένων του Ιράν και της Λαϊκής Δημοκρατίας της Κορέας·
            
         
               (7)
            
            
               Το Συμβούλιο Ασφαλείας των ΗΕ, στις αποφάσεις του 1540(2004) και 1977(2011), τονίζει και υπενθυμίζει αντιστοίχως ότι η διάδοση πυρηνικών, χημικών και βιολογικών όπλων, καθώς και οι φορείς τους, συνιστούν απειλή κατά της διεθνούς ειρήνης και ασφαλείας και επιβάλλει στα κράτη, μεταξύ άλλων, την υποχρέωση να μην παρέχουν καμία υποστήριξη σε μη κρατικούς φορείς για την ανάπτυξη, κτήση, κατασκευή, κατοχή, μεταφορά, μεταβίβαση ή χρησιμοποίηση πυρηνικών, χημικών ή βιολογικών όπλων, και των φορέων τους Η απειλή κατά της διεθνούς ειρήνης και ασφάλειας λόγω πυρηνικών, χημικών και βιολογικών όπλων και των φορέων τους επιβεβαιώθηκε στην απόφαση 1887(2009) του ΣΑΗΕ σχετικά με τη μη διάδοση πυρηνικών όπλων και τον πυρηνικό αφοπλισμό. Επιπλέον, το Συμβούλιο Ασφαλείας των ΗΕ, στην απόφασή του 1929(2010) αποφάσισε, βασιζόμενο μεταξύ άλλων στις προαναφερθείσες αποφάσεις τουΣυμβουλίου Ασφαλείας, ότι το Ιράν δεν θα πρέπει να αναλάβει οιαδήποτε δράση σχετιζόμενη με βαλλιστικούς πυραύλους ικανούς να φέρουν πυρηνικά όπλα, συμπεριλαμβανομένων πεδίων εκτόξευσης που χρησιμοποιούν τεχνολογία βαλλιστικών πυραύλων, και ότι τα κράτη θα πρέπει να λάβουν κάθε αναγκαίο μέτρο για την πρόληψη της μεταφοράς τεχνολογίας ή τεχνικής βοήθειας στο Ιράν σε σχέση με τέτοιου είδους δραστηριότητες. Η παρούσα απόφαση θα πρέπει να χρησιμεύσει, γενικότερα, για την υποστήριξη σειράς δραστηριοτήτων με σκοπό την καταπολέμηση της διάδοσης βαλλιστικών πυραύλων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για την εξασφάλιση της αδιάλειπτης και πρακτικής εφαρμογής ορισμένων στοιχείων της στρατηγικής της ΕΕ κατά της διάδοσης των όπλων μαζικής καταστροφής, η Ένωση:
   
               α)
            
            
               υποστηρίζει δραστηριότητες προς ενίσχυση του Κώδικα Συμπεριφοράς της Χάγης κατά της διάδοσης βαλλιστικών πυραύλων, με σκοπό ιδίως:
               
                           —
                        
                        
                           την προαγωγή του καθολικού χαρακτήρα του Κώδικα, ειδικότερα της προσχώρησης όλων των κρατών με δυνατότητες βαλλιστικών πυραύλων στον Κώδικα,
                        
                     
                           —
                        
                        
                           την υποστήριξη της εφαρμογής του Κώδικα,
                        
                     
                           —
                        
                        
                           την ενίσχυση της προβολής του Κώδικα, ιδίως επ'ευκαιρία της συμπλήρωσης δέκα ετών από την υπογραφή του·
                        
                     
         
               β)
            
            
               γενικότερα, την υποστήριξη σειράς δραστηριοτήτων για την καταπολέμηση της διάδοσης βαλλιστικών πυραύλων, οι οποίες αποσκοπούν ιδίως στη μεγαλύτερη επίγνωση της απειλής αυτής, την ενίσχυση των προσπαθειών για την μεγαλύτερη αποτελεσματικότητα των πολυμερών μέσων, την υποστήριξη πρωτοβουλιών για την αντιμετώπιση των συγκεκριμένων αυτών προκλήσεων και την παροχή βοήθειας σε ενδιαφερόμενες χώρες για την εθνική ενίσχυση των οικείων καθεστώτων ελέγχου των εξαγωγών.
            
         2.   Εν προκειμένω, τα έργα που θα υποστηριχθούν από την Ένωση καλύπτουν τις ακόλουθες ειδικές δραστηριότητες:
   
               α)
            
            
               Δραστηριότητες προς υποστήριξη του Κώδικα:
               
                           —
                        
                        
                           Προετοιμασία και δημοσίευση «πακέτου υποδοχής « για δράσεις προβολής στα μη προσχωρήσαντα κράτη, με παράλληλη υπενθύμιση των υποχρεώσεων των προσχωρησάντων κρατών·
                        
                     
                           —
                        
                        
                           Διοργάνωση παράλληλων εκδηλώσεων προβολής στη Βιέννη στο περιθώριο της ετήσιας συνόδου των κρατών που έχουν προσχωρήσει στον ΚΣΧ ·
                        
                     
                           —
                        
                        
                           Διοργάνωση παράλληλων εκδηλώσεων προβολής προς στήριξη του ΚΣΧ στο περιθώριο της συνεδρίασης της Πρώτης Επιτροπής της Γενικής Συνέλευσης των ΗΕ·
                        
                     
                           —
                        
                        
                           Διοργάνωση έως και τριών περιφερειακών σεμιναρίων προβολής βασισμένων στις προτεραιότητες της Ένωσης (ενδεχομένως Ασία, χώρες του Κόλπου και Λατινική Αμερική)·
                        
                     
                           —
                        
                        
                           Προτροπή των αντιπροσώπων αναπτυσσόμενων χωρών, είτε έχουν προσχωρήσει είτε όχι, να παρίστανται στις ετήσιες συνόδους του ΚΣΧ και στα σεμινάρια προβολής·
                        
                     
                           —
                        
                        
                           Διοργάνωση συνόδων ευαισθητοποίησης για τα κράτη που προσεχώρησαν πρόσφατα στον ΚΣΧ με σκοπό να τους παρασχεθεί βοήθεια για την εκπλήρωση των υποχρεώσεών τους, μεταξύ άλλων στο περιθώριο των ετήσιων συνόδων του ΚΣΧστη Βιέννη·
                        
                     
                           —
                        
                        
                           Ενισχυμένο συντονισμό των προσπαθειών προώθησης του ΚΣΧ με τις δραστηριότητες της επιτροπής 1540 των ΗΕ, μεταξύ άλλων με τη χρηματοδότηση της συμμετοχής εμπειρογνωμόνων του ΚΣΧ στις επισκέψεις χωρών που πραγματοποιεί η επιτροπή 1540·
                        
                     
                           —
                        
                        
                           Υποστήριξη του ασφαλούς, βασισμένου στο διαδίκτυο μηχανισμού πληροφοριών και επικοινωνίας του ΚΣΧ (e-ICC), μεταξύ άλλων με την τεχνική βελτίωση του δικτυακού τόπου·
                        
                     
                           —
                        
                        
                           Οικονομική υποστήριξη των εκδηλώσεων εορτασμού της δέκατης επετείου τουΚΣΧ..
                        
                     
         
               β)
            
            
               Δραστηριότητες για την εν γένει υποστήριξη της μη διάδοσης βαλλιστικών πυραύλων:
               
                           —
                        
                        
                           Διοργάνωση έως και τεσσάρων σεμιναρίων ευαισθητοποίησης ως προς τη διάδοση των βαλλιστικών πυραύλων στο περιθώριο πολυμερών φόρα, ενδεχομένως σε συνδυασμό με τις αναφερόμενες στο στοιχείο α) εκδηλώσεις προβολής του ΚΣΧ, όπως σεμινάριο στο περιθώριο της ΓΣΗΕ, της Διάσκεψης για τον Αφοπλισμό ή των προπαρασκευαστικών επιτροπών της Συνθήκης για τη Μη Διάδοση·
                        
                     
                           —
                        
                        
                           Διοργάνωση έως και τριών περιφερειακών σεμιναρίων ευαισθητοποίησης ως προς τη διάδοση των βαλλιστικών πυραύλων και ενθάρρυνση συζητήσεων ως προς τις προοπτικές καλύτερης αντιμετώπισης της απειλής αυτής σε περιφερειακό επίπεδο, ενδεχομένως σε συνδυασμό με άλλες δράσεις προβολής της Ένωσης για τον ΚΣΧ θα μπορούσαν να οργανωθούν, σε συνεργασία με τα ενδιαφερόμενα κράτη, σεμινάρια στην Ασία, στην περιοχή του Κόλπου και στη Λατινική Αμερική·
                        
                     
                           —
                        
                        
                           Σύνταξη εγγράφων προβληματισμού ως προς πιθανές περαιτέρω πολυμερείς ενέργειες για την αποτροπή της απειλής της διάδοσης πυραύλων και για την προώθηση προσπαθειών αφοπλισμού στον τομέα των βαλλιστικών πυραύλων, με ιδιαίτερη έμφαση σε ενδεχόμενα μέτρα οικοδόμησης της εμπιστοσύνης· ενδεχόμενα νομικώς δεσμευτικά μέτρα για τους βαλλιστικούς πυραύλους εδάφους εδάφους βραχέος και μέσου βεληνεκούς· και διερεύνηση της δυνατότητας να υιοθετηθεί περιφερειακή προσέγγιση ως πρώτο βήμα, λόγου χάρη σε περιοχές οι οποίες παρουσιάζουν ιδιαίτερο ενδιαφέρον για την Ένωση και /ή στις οποίες μπορεί να αναμένεται πρόοδος στο εγγύς μέλλον·
                        
                     
                           —
                        
                        
                           Προκειμένου να προλαμβάνονται σε πρώιμο στάδιο η τεχνολογία διπλής χρήσης και η μεταφορά γνώσης, διοργάνωση έως και τριών συνεδριών ευαισθητοποίησης για εμπειρογνώμονες, ιδίως από την επιστημονική και/ή τη διαστημική κοινότητα και τη βιομηχανία·
                        
                     
                           —
                        
                        
                           Ενθάρρυνση της πρόσβασης πανεπιστημιακών από αναπτυσσόμενες χώρες που εργάζονται για τη μη διάδοση των πυραύλων σε σχέδια των κέντρων αριστείας της Ευρωπαϊκής Ένωσης·
                        
                     
                           —
                        
                        
                           Σε συντονισμό με τα κέντρα αριστείας τηςΕυρωπαϊκής Ένωσης, διοργάνωση στοχευμένων αποστολών εμπειρογνωμόνων σε χώρες εκτός της Ένωσης με σκοπό την ανταλλαγή πληροφοριών και διδαγμάτων όσον αφορά τον έλεγχο των εξαγωγών ειδών διπλής χρήσης και πυραυλικής τεχνολογίας, και την παροχή βοήθειας σε αυτές τις χώρες για την ανάπτυξη των εθνικών τους δυνατοτήτων·
                        
                     
                           —
                        
                        
                           Υποστήριξη της εκπαίδευσης εμπειρογνωμόνων για τη μη διάδοση βαλλιστικών πυραύλων, μέσω της συμμετοχής σε προγράμματα της Ένωσης, όπως το πρόγραμμα της Σχολής ΕΠΑΑ ή σε προγράμματα των κρατών μελών της ΕΕ.
                        
                     
         Άρθρο 2
   1.   Η ύπατη εκπρόσωπος της Ένωσης για θέματα εξωτερικής πολιτικής και πολιτικής ασφάλειας (ΥΕ) είναι υπεύθυνη για την εφαρμογή της παρούσας απόφασης.
   2.   Η τεχνική υλοποίηση των έργων που αναφέρονται στο άρθρο 1 παράγραφος 2 πραγματοποιείται από το Ίδρυμα για τη Στρατηγική Έρευνα (ΙΣΕ), το οποίο εκτελεί τα καθήκοντά του αυτά υπό την ευθύνη της ΥΕ. Προς τούτο, η ΥΕ συνάπτει τους απαιτούμενους διακανονισμούς με το ΙΣΕ.
   Άρθρο 3
   1.   Το ποσό δημοσιονομικής αναφοράς για την υλοποίηση των έργων που αναφέρονται στο άρθρο 1 παράγραφος 2 ανέρχεται σε 930 000 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που εφαρμόζονται στον προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Προςτον σκοπό αυτό, η Επιτροπή συνάπτει χρηματοδοτική συμφωνία με το ΙΣΕ. Η χρηματοδοτική συμφωνία ορίζει ότι το ΙΣΕ εξασφαλίζει προβολή της συνεισφοράς τηςΈνωσης, ανάλογη προς το ύψος της.
   4.   Η Επιτροπή επιδιώκει να συνάψει τη χρηματοδοτική συμφωνία που αναφέρεται στην παράγραφο 3 το συντομότερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας.
   Άρθρο 4
   1.   Η ΥΕ υποβάλλει στο Συμβούλιο έκθεση σχετικά με την εφαρμογή της παρούσας απόφασης, βάσει τακτικών εκθέσεων που εκπονεί το ΙΣΕ. Οι εν λόγω εκθέσεις αποτελούν τη βάση για την αξιολόγηση που πραγματοποιεί το Συμβούλιο.
   2.   Η Επιτροπή παρέχει πληροφορίες σχετικά με τις χρηματοδοτικές πτυχές των έργων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημέρα της έκδοσής της.
   2.   Η παρούσα απόφαση λήγει 24 μήνες μετά την ημερομηνία σύναψης των χρηματοδοτικών συμφωνιών που αναφέρονται στο άρθρο 3 παράγραφος 3. Ωστόσο, λήγει 6 μήνες μετά την έναρξη ισχύος της, εάν δεν έχει συναφθεί ως τότε καμμία χρηματοδοτική συμφωνία.
   
      Βρυξέλλες, 23 Ιουλίου 2012.
      
         
            Για το Συμβούλιο
         
         
            H Πρόεδρος
         
         C. ASHTON
      
   
   
      (1)  ΕΕ L 302, 20.11.2003, σ. 34.
   
      (2)  ΕΕ L 345, 23.12.2008, σ. 91.
   
      ΠΑΡΑΡΤΗΜΑ
      
         Υποστήριξη της ΕΕ για τη μη διάδοση των βαλλιστικών πυραύλων στο πλαίσιο της εφαρμογής της στρατηγικής της ΕΕ κατά της διάδοσης των όπλων μαζικής καταστροφής και της κοινής θέσης 2003/805/ΚΕΠΠΑ του Συμβουλίου
      
      1.   ΣΤΟΧΟΙ
      Η Ευρωπαϊκή Ένωση προωθεί ένθερμα την καταπολέμηση της διάδοσης πυραύλων (Στρατηγική ΕΕ κατά της διάδοσης των όπλων μαζικής καταστροφής της 12ης Δεκεμβρίου 2003· Κοινή θέση 2003/805/ΚΕΠΠΑ του Συμβουλίου, της 17ης Νοεμβρίου 2003, για την καθολική ισχύ και επίρρωση των πολυμερών συμφωνιών στον τομέα της μη διάδοσης των όπλων μαζικής καταστροφής καθώς και των φορέων τους· το Συμβούλιο ενέκρινε «Νέες γραμμές για δράση της Ευρωπαϊκής Ένωσης κατά την καταπολέμηση της διάδοσης όπλων μαζικής καταστροφής και του συστήματος διανομής τους» στις 8 Δεκεμβρίου 2008 · Υποστήριξη της ΕΕ για την απόφαση 1540(2004) του ΣΑΗΕ, η οποία υπενθυμίζεται στην απόφαση 1977(2010) του ΣΑΗΕ).
      Η Ένωση υποστήριξε ένθερμα τον Κώδικα Συμπεριφοράς της Χάγης κατά της διάδοσης των βαλλιστικών πυραύλων («ο Κώδικας» ή «ΚΣΧ») από τη θέσπισή του και έχει διατυπώσει τακτικά τις ανησυχίες της για την εξάπλωση των βαλλιστικών πυραύλων. Η Ευρωπαϊκή Ένωση θεωρεί ότι ο Κώδικας αποτελεί σημαντικό πολυμερές μέσο που αποσκοπεί στον περιορισμό της διάδοσης των συστημάτων βαλλιστικών πυραύλων και των συναφών τεχνολογιών μέσω μέτρων διαφάνειας και οικοδόμησης εμπιστοσύνης. Όλα τα κράτη μέλη της Ευρωπαϊκής Ένωσης έχουν προσχωρήσει στον Κώδικα και τον εφαρμόζουν καλόπιστα.
      Κατά το παρελθόν, η Ένωση προσπάθησε να καλύψει τα εναπομένοντα κενά όσον αφορά την εφαρμογή και τον καθολικό χαρακτήρα του Κώδικα με τη διοργάνωση εργαστηρίου για τα προσχωρήσαντα και μη προσχωρήσαντα στον Κώδικα κράτη στο περιθώριο της ετήσιας συνόδου του 2007.
      Εν όψει των ενθαρρυντικών αποτελεσμάτων του εργαστηρίου, η Ευρωπαϊκή Ένωση συνέχισε την πρωτοβουλία της και υποστήριξε τρεις πτυχές του Κώδικα ως ακολούθως:
      
                  —
               
               
                  Καθολικός χαρακτήρας του Κώδικα,
               
            
                  —
               
               
                  Εφαρμογή του Κώδικα,
               
            
                  —
               
               
                  Ενίσχυση και βελτίωση της λειτουργίας του Κώδικα.
               
            Η δράση αυτή ανελήφθη βάσει της απόφασης 2008/974/ΚΕΠΠΑ του Συμβουλίου της 18ης Δεκεμβρίου 2008, η οποία επέτρεψε την ανάπτυξη διαφόρων πρωτοβουλιών υπέρ του ΚΣΧ, μεταξύ άλλων:
      
                  —
               
               
                  την ανάπτυξη ειδικού ασφαλούς δικτυακού τόπου·
               
            
                  —
               
               
                  τη διοργάνωση, στη Βιέννη και την Νέα Υόρκη, ορισμένων παράλληλων εκδηλώσεων προώθησης του Κώδικα για τα μη προσχωρήσαντα κράτη·
               
            
                  —
               
               
                  τη διοργάνωση εργαστηρίου ευαισθητοποίησης στο Παρίσι για τις χώρες της Αφρικής και της Μέσης Ανατολής·
               
            
                  —
               
               
                  επίσκεψη παρατηρητών στο πεδίο εκτόξευσης SLV στη Γαλλική Γουϊάνα (Κουρού) ·
               
            
                  —
               
               
                  εκπόνηση εγγράφων προβληματισμού.
               
            Η απόφαση αυτή συνέβαλε στην ενίσχυση της ευαισθητοποίησης όσον αφορά τον Κώδικα και την προώθησή του σε τρίτες χώρες. Στήριξε την Κόστα Ρίκα, την Ουγγαρία, τη Γαλλία και τη Ρουμανία στις δραστηριότητές τους ως Προέδρων τουΚΣΧ. Διευκόλυνε την πρόσβαση νέων μελών στον Κώδικα, ενισχύοντας την προβολή του.
      Λαμβάνοντας υπ'όψιν τα επιτευχθέντα αποτελέσματα, και τη συνεχιζόμενη διάδοση βαλλιστικών πυραύλων ικανών να φέρουν ΟΜΚ, η οποία αποτελεί λόγο εντεινόμενης ανησυχίας για τη διεθνή κοινότητα, ιδίως τα εν εξελίξει προγράμματα πυραύλων στη Μέση Ανατολή, τη Βορειοανατολική και Νότια Ασία, συμπεριλαμβανομένων του Ιράν και της Λαϊκής Δημοκρατίας της Κορέας, αναλαμβάνονται οι ακόλουθες δράσεις:
      
                  —
               
               
                  υποστήριξη του ΚΣΧ ·
               
            
                  —
               
               
                  υποστήριξη της μη διάδοσης των βαλλιστικών πυραύλων·
               
            
                  —
               
               
                  οργάνωση εκδηλώσεων προβολής για τον ΚΣΧ και τη μη διάδοση βαλλιστικών πυραύλων.
               
            Η απόφαση αυτή προχωρεί πέραν της απλής προώθησης της προσχώρησης στον Κώδικα, επιτρέποντας ουσιαστικότερη συζήτηση σε διεθνές επίπεδο για τη διάδοση των πυραύλων και τη συμμετοχή νέων περιφερειακών ζωνών και νέων κοινοτήτων.
      2.   ΠΕΡΙΓΡΑΦΗ ΤΟΥ ΕΡΓΟΥ
      2.1.   'Εργο 1: Υποστήριξη του ΚΣΧ
      
      2.1.1.   Στόχος τουέργου
      
      Ο Κώδικας αποτελεί σημαντικό μέσο για τον περιορισμό της διάδοσης βαλλιστικών πυραύλων και συναφών τεχνολογιών μέσω μέτρων οικοδόμησης εμπιστοσύνης και διαφάνειας Απαιτούνται, ωστόσο, περαιτέρω μέτρα για την υποστήριξή του, ιδίως με στόχο:
      
                  —
               
               
                  την προαγωγή του καθολικού χαρακτήρα του Κώδικα, ειδικότερα της προσχώρησης όλων των κρατών με δυνατότητες βαλλιστικών πυραύλων στον Κώδικα·
               
            
                  —
               
               
                  την υποστήριξη της εφαρμογής του Κώδικα σε όλες τις πτυχές του·
               
            
                  —
               
               
                  την ενίσχυση της προβολής του Κώδικα, ιδίως επ'ευκαιρία της συμπλήρωσης δέκα ετών από την υπογραφή του.
               
            2.1.2.   Περιγραφή του έργου
      
      Το έργο προβλέπει τρία είδη δραστηριοτήτων:
      
                  α)
               
               
                  την προετοιμασία και τη δημοσίευση «πακέτου υποδοχής», υπό μορφή τυπωμένου φυλλαδίου και CD ή κλειδιού USB, για δραστηριότητες προβολής με αποδέκτες τα μη προσχωρήσαντα κράτη, αλλά και για την υπενθύμιση των υποχρεώσεων των προσχωρησάντων κρατών. Θα είναι επίσης διαθέσιμο επιγραμμικά, και θα καλύπτει κάθε αναγκαία πληροφορία για τον Κώδικα και τα σχετικά σημεία επαφής.
               
            
                  β)
               
               
                  υποστήριξη του ασφαλούς, βασισμένου στο διαδίκτυο μηχανισμού πληροφοριών και επικοινωνίας του ΚΣΧ («electronic Immediate Central Contact»- e-ICC), μεταξύ άλλων με την τεχνική βελτίωση του δικτυακού τόπου σε στενή συνεργασία με το αυστριακό Υπουργείο Εξωτερικών·
               
            
                  γ)
               
               
                  τη διοργάνωση εκδήλωσης για τη 10η επέτειο του ΚΣΧ. Ο εκτελεστικός φορέας θα παράσχει οικονομική στήριξη για τις εκδηλώσεις εορτασμού αυτής της επετείου. Αυτές θα λάβουν κυρίως τη μορφή διεθνούς διάσκεψης η οποία θα οργανωθεί το χειμώνα 2012-2013 πιθανώς στη Χάγη, τη Νέα Υόρκη ή τη Βιέννη (ο τόπος θα καθορισθεί από την ύπατο εκπρόσωπο της Ένωσης για θέματα εξωτερικής πολιτικής και πολιτικής ασφάλειας (ΥΕ) σε στενή συνεργασία με τα κράτη μέλη στο πλαίσιο της αρμόδιας ομάδας εργασίας του Συμβουλίου).
               
            2.1.3.   Αναμενόμενα αποτελέσματα του έργου
      
      
                  —
               
               
                  Χρησιμοποίηση του «πακέτου υποδοχής» από τον Πρόεδρο τουΚΣΧ, την αυστριακή Γραμματεία («Immediate Central Contact «-ICC), την 'Ενωση και άλλους εταίρους ως αναγκαίου εργαλείου στις δραστηριότητες προβολής.
               
            
                  —
               
               
                  Ευρεία διανομή του «πακέτου υποδοχής» κατά τις διάφορες εκδηλώσεις.
               
            
                  —
               
               
                  Περαιτέρω ανάπτυξη και αναβάθμιση του ειδικού δικτυακού τόπου του ΚΣΧ.
               
            
                  —
               
               
                  Ενίσχυση της διεθνούς προβολής του ΚΣΧ με τη διοργάνωση διεθνούς εκδήλωσης για τη 10η επέτειό του.
               
            2.1.4.   Δικαιούχοι του έργου
      
      Μεταξύ των δικαιούχων του έργου περιλαμβάνονται προσχωρήσαντα και μη προσχωρήσαντα στον ΚΣΧ κράτη.
      2.2.   'Εργο 2: Υποστήριξη της μη διάδοσης βαλλιστικών πυραύλων
      
      2.2.1.   Σκοπός τουέργου
      
      Πέραν του ΚΣΧ, η συνεχιζόμενη διάδοση βαλλιστικών πυραύλων ικανών να φέρουν όπλα μαζικής καταστροφής αποτελεί λόγο εντεινόμενης ανησυχίας για τη διεθνή κοινότητα, ιδίως τα εν εξελίξει προγράμματα πυραύλων στη Μέση Ανατολή, στη Βορειοανατολική και Νότια Ασία, συμπεριλαμβανομένων του Ιράν και της Λαϊκής Δημοκρατίας της Κορέας·
      Γενικότερα, το σχέδιο υποστηρίζει σειρά δραστηριοτήτων για την καταπολέμηση της διάδοσης βαλλιστικών πυραύλων, οι οποίες αποσκοπούν ιδίως στη μεγαλύτερη επίγνωση της απειλής αυτής, την ενίσχυση των προσπαθειών για την μεγαλύτερη αποτελεσματικότητα των πολυμερών μέσων, την υποστήριξη πρωτοβουλιών για την αντιμετώπιση των συγκεκριμένων αυτών προκλήσεων και την παροχή βοήθειας σε ενδιαφερόμενες χώρες για την εθνική ενίσχυση των οικείων καθεστώτων ελέγχου των εξαγωγών.
      2.2.2.   Περιγραφή του έργου
      
      Το έργο προβλέπει τρία είδη μέτρων:
      
                  α)
               
               
                  δημοσίευση εγγράφων προβληματισμού. Στα πιθανά θέματα μπορούν να περιλαμβάνονται:
                  
                              —
                           
                           
                              νομικώς δεσμευτικά μέτρα για τους βαλλιστικούς πυραύλους εδάφους εδάφους βραχέος και μέσου βεληνεκούς·
                           
                        
                              —
                           
                           
                              περαιτέρω πολυμερείς ενέργειες για την αποτροπή της απειλής της διάδοσης πυραύλων και για την προώθηση προσπαθειών αφοπλισμού στον τομέα των βαλλιστικών πυραύλων, με ιδιαίτερη έμφαση σε ενδεχόμενα μέτρα οικοδόμησης της εμπιστοσύνης·
                           
                        
                              —
                           
                           
                              μηχανισμούς ελέγχου των εξαγωγών και της διαμετακόμισης.
                           
                        
            
                  β)
               
               
                  διοργάνωση τριών συνεδριών για την ενίσχυση της ευαισθητοποίησης όσον αφορά ζητήματα τεχνολογίας διπλής χρήσης και μεταφοράς γνώσης προκειμένου να αντιμετωπισθούν στον τομέα των βαλλιστικών πυραύλων. Κατά τις συνεδρίες αυτές θα μπορέσουν να εξετασθούν οι τάσεις στη μεταφορά τεχνολογίας για τους βαλλιστικούς πυραύλους καθώς και τρόποι προλήψεώς της σε πρώιμο στάδιο. Για το σκοπό αυτό, το ΙΣΕ θα διοργανώσει τρία εργαστήρια για εμπειρογνώμονες από την επιστημονική, τη διαστημική και τη βιομηχανική κοινότητα προσχωρησάντων και μη προσχωρησάντων στον ΚΣΧ κρατών.
               
            
                  γ)
               
               
                  στοχευμένες αποστολές εμπειρογνωμόνων εκτόςτης Ένωσης. Σε συντονισμό με τα κέντρα αριστείας τηςΕυρωπαϊκής Ένωσης, δυο εμπειρογνώμονες σε θέματα μη διάδοσης βαλλιστικών πυραύλων θα διεξαγάγουν επιτόπου αποστολές σε στοχευμένες χώρες. Στους ενδεχόμενους προορισμούς περιλαμβάνονται η Μαλαισία, τα Ηνωμένα Αραβικά Εμιράτα, η Κίνα, η Αλγερία, η Νότια Αφρική, η Ινδία, η Βραζιλία, η Ταϊλάνδη και το Μεξικό. Ο οριστικός κατάλογος των χωρών θα καθορισθεί σε στενή συνεργασία με την ΕΥΕΔ, καθώς και η σκοπιμότητα κοινών διαβημάτων με τις προσπάθειες προβολής της επιτροπής 1540 των ΗΕ.
               
            2.2.3.   Αναμενόμενα αποτελέσματα του έργου
      
      
                  —
               
               
                  Η ενίσχυση της μη διάδοσης πυραύλων·
               
            
                  —
               
               
                  Προώθηση πολυμερών προσπαθειών για τον περιορισμό της διάδοσης πυραύλων συμπεριλαμβανομένου του ΚΣΧ ·
               
            
                  —
               
               
                  Ενθάρρυνση της συζήτησης νέων πρωτοβουλιών για τον περιορισμό της διάδοσης πυραύλων·
               
            
                  —
               
               
                  Ενίσχυση της ευαισθητοποίησης όσον αφορά ζητήματα τεχνολογίας διπλής χρήσης και μεταφοράς γνώσης προκειμένου να αντιμετωπισθούν στον τομέα των βαλλιστικών πυραύλων.
               
            2.2.4.   Δικαιούχοι του έργου
      
      Η Ένωση και τα κράτη μέλη θα είναι οι αποδέκτες των εγγράφων προβληματισμού· η ευρύτερη διανομή τους θα αποφασισθεί από την ΥΕ σε στενή διαβούλευση με τα κράτη μέλη στο πλαίσιο της αρμόδιας ομάδας εργασίας του Συμβουλίου. Η τελική απόφαση θα βασίζεται σε προτάσεις του εκτελεστικού φορέα σύμφωνα με το άρθρο 2 παράγραφος 2.
      Οι συνεδρίες ευαισθητοποίησης θα είναι ευκαιρία για να συμμετάσχει η ευρύτερη κοινότητα των εμπειρογνωμόνων σε θέματα διαστήματος και πυραύλων με τη διοργάνωση συνεδριών για εκπροσώπους της βιομηχανίας, της ερευνητικής κοινότητας, και σε ευρύτερα πλαίσια.
      Οι στοχευμένες αποστολές εμπειρογνωμόνων θα έχουν ως επίκεντρο τα μη προσχωρήσαντα κράτη ή περιφερειακούς παράγοντες που έχουν σημαντικό ρόλο στις μεταφορές τεχνολογίας και σε δραστηριότητες που σχετίζονται με το διάστημα.
      2.3.   'Εργο 3: Οργάνωση εκδηλώσεων προβολής για τον ΚΣΧ και τη μη διάδοση βαλλιστικών πυραύλων
      
      2.3.1.   Σκοπός του έργου
      
      Το έργο αυτό θα συμβάλει στην αύξηση της ευαισθητοποίησης για τη μη διάδοση πυραύλων καθώς και για τον ΚΣΧ με την οργάνωση διαφόρων εκδηλώσεων με στόχο τη συμμετοχή μη προσχωρησάντων κρατών. Στο πλαίσιο αυτής της προσπάθειας θα οργανωθούν, στο περιθώριο σχετικών δραστηριοτήτων, εκδηλώσεις στη Βιέννη, τη Γενεύη και τη Νέα Υόρκη με στόχο τη συμμετοχή των αντιπροσωπιών των ΗΕ.
      2.3.2.   Περιγραφή του έργου
      
      Το έργο θα προβλέπει δύο είδη εκδηλώσεων:
      
                  α)
               
               
                  Χρηματοδότηση έξι εκδηλώσεων προβολής υπέρ του ΚΣΧ και της μη διάδοσης βαλλιστικών πυραύλων που θα πραγματοποιηθούν σε τρεις πόλεις.
                  
                              —
                           
                           
                              στην Νέα Υόρκη, στο περιθώριο της Πρώτης Επιτροπής της Γενικής Συνέλευσης των ΗΕ ή των προπαρασκευαστικών επιτροπών της Συνθήκης περί Μη Διάδοσης·
                           
                        
                              —
                           
                           
                              στη Γενεύη, στο περιθώριο της Διάσκεψης για τον Αφοπλισμό·
                           
                        
                              —
                           
                           
                              στη Βιέννη, στο περιθώριο του ΚΣΧ, της COPUOS (Επιτροπή για τη χρησιμοποίηση του διαστήματος για ειρηνικούς σκοπούς) ή άλλων συναφών δραστηριοτήτων των ΗΕ.
                           
                        Οι εκδηλώσεις αυτές θα μπορούσαν να λάβουν διάφορες μορφές:
                  
                              —
                           
                           
                              σεμινάρια με συμμετοχή έως και 80 συμμετεχόντων από τις αποστολές των ΗΕ στην Νέα Υόρκη, τη Γενεύη και τη Βιέννη γύρω από έναν πυρήνα επιλεγμένων ομιλητών και αξιωματούχων της Ευρωπαϊκής Ένωσης ·
                           
                        
                              —
                           
                           
                              γεύματα ή δείπνα περιορισμένης συμμετοχής με στόχο τη συνάντηση ανώτερων υπαλλήλων από επιλεγμένες χώρες με ανώτερο εκπρόσωπο της ΕΕ και με εμπειρογνώμονες.
                           
                        Για το σκοπό αυτό, ο εκτελεστικός φορέας θα προτείνει στην ΥΕ για κάθε εκδήλωση κατάλογο χωρών, μερικές από τις οποίες θα είναι μη προσχωρήσαντα κράτη. Με αυτό τον τρόπο θα μπορέσουν να κληθούν ανώτεροι αντιπρόσωποι που ασχολούνται με θέματα μη διάδοσης.
               
            
                  β)
               
               
                  Χρηματοδότηση τριών περιφερειακών σεμιναρίων προβολής που θα μπορούσαν να πραγματοποιηθούν στη Λατινική Αμερική (λ.χ. Χιλή, Μεξικό, Αργεντινή ή Βραζιλία), τη Μέση Ανατολή (λ.χ. χώρες του Κόλπου, ΗΑΕ ή Ιορδανία), και Ασία (λ.χ. Σιγκαπούρη ή Βιετνάμ). Η επιλογή του τόπου θα γίνει σε συμφωνία με τον ΥΕ, σε στενή διαβούλευση με τα κράτη μέλη στο πλαίσιο της αρμόδιας ομάδας του Συμβουλίου. Το σεμινάριο θα είναι αφιερωμένο στις τάσεις που παρατηρούνται στη διάδοση πυραύλων με επίκεντρο περιφερειακά θέματα, και θα καλύψει ζητήματα που αφορούν τον Κώδικα και πρακτικές πληροφορίες σχετικά με την προσχώρηση κρατών.
               
            2.3.3.   Αναμενόμενα αποτελέσματα του έργου
      
      
                  —
               
               
                  Μεγαλύτερη ευαισθητοποίηση ως προς τις τάσεις της διάδοσης πυραύλων και ειδικότερα ως προς τον Κώδικα Συμπεριφοράς κατά της διάδοσης βαλλιστικών πυραύλων (ΚΣΧ) σε σχέση μη προσχωρήσαντα κράτη, και προώθηση των συζητήσεων σχετικά με νέες προσπάθειες για την προαγωγή της μη διάδοσης πυραύλων·
               
            
                  —
               
               
                  Τροφοδότηση της συζήτησης εντός και εκτός Ένωσης για μελλοντικές πρωτοβουλίες·
               
            
                  —
               
               
                  Μεγαλύτερη προβολή της διάδοσης πυραύλων ως στρατηγικής πρόκλησης.
               
            2.3.4.   Δικαιούχοι του έργου
      
      Οι εκδηλώσεις αυτές θα απευθύνονται κυρίως στα μη προσχωρήσαντα κράτη, αν και δεν αποκλείεται η συμμετοχή προσχωρησάντων κρατών σε ορισμένες εκδηλώσεις για λόγους πολιτικής. Οι συμμετέχοντες θα πρέπει να είναι κυρίως κυβερνητικοί εμπειρογνώμονες και ανώτεροι υπάλληλοι.
      Η οριστική επιλογή των δικαιούχων κρατών θα γίνει με διαβούλευση μεταξύ του εκτελεστικού φορέα και της ΥΕ σε στενή διαβούλευση με τα κράτη μέλη στο πλαίσιο της αρμόδιας ομάδας εργασίας του Συμβουλίου. Η τελική απόφαση θα βασίζεται σε προτάσεις του εκτελεστικού φορέα σύμφωνα με το άρθρο 2 παράγραφος 2 της απόφασης.
      3.   ΔΙΑΡΚΕΙΑ
      Η υπολογιζόμενη συνολική διάρκεια εφαρμογής του σχεδίου είναι 24 μήνες.
      4.   ΕΚΤΕΛΕΣΤΙΚΟΣ ΦΟΡΕΑΣ
      Η τεχνική εκτέλεση των σχεδίων ανατίθεται στο ΙΣΕ.
      Ο εκτελεστικός φορέας θα εκπονεί:
      
                  α)
               
               
                  τριμηνιαίες εκθέσεις όσον αφορά την εκτέλεση των σχεδίων,
               
            
                  β)
               
               
                  τελική έκθεση το αργότερο ένα μήνα μετά τη λήξη της εκτέλεσης των σχεδίων.
               
            Οι εκθέσεις θα αποστέλλονται στην ΥΕ.
      Το ΙΣΕ εξασφαλίζει προβολή της συνεισφοράς της Ένωσης, ανάλογης προς το ύψος της.
      5.   ΣΥΜΜΕΤΟΧΗ ΤΡΙΤΩΝ
      Τα σχέδια θα χρηματοδοτούνται στο σύνολό τους από την παρούσα απόφαση. Εμπειρογνώμονες από τα προσχωρήσαντα ή τα μη προσχωρήσαντα στον Κώδικα κράτη μπορούν να θεωρούνται ως συμμετέχοντες τρίτοι. Θα εργάζονται σύμφωνα με τους συνήθεις κανόνες του ΙΣΕ.